wickkiey/tamil-wikipedia-chunked huggingface dataset:
# முப்பரிமாண அச்சாக்கக் கட்டுமானம்

**முப்பரிமாண அச்சாக்கக் கட்டுமானம் ** (Construction 3D printing) என்பது கட்டடங்கள் அல்லது கட்டுமானப் பொருள்களை உருவாக்குவதற்கு ஒரு அடிப்படை வழிமுறையாக முப்பரிமான அச்சிடுதலைப் பயன்படுத்தும் பல்வேறு தொழில்நுட்பங்களை குறிக்கிறது. 2011 ஆம் ஆண்டில் ஜேம்ஸ் பி கார்டினரால் இந்த சொல் முதலில் அறிமுகப்படுத்தப்பட்டது.  
கட்டுமானத் துறையில் பயன்படுத்தப்படும் பல்வேறு முப்பரிமாண அச்சிடும் முறைகள் உள்ளன, இவை பின்வரும் முக்கிய முறைகள்: வெளிப்புறம் (கான்கிரீட் / சிமெண்ட், மெழுகு, நுரை, பாலிமர்ஸ்), தூள் பிணைப்பு (பாலிமர் பிணைப்பு, ரிக்ராடிக் பிணைப்பு, வெப்பமாக்கல்) மற்றும் சேர்க்கை பற்றவைப்பு பொன்றவை ஆகும். கட்டுமான அளவிலான முப்பரிமாண அச்சாக்கம் தனியார், வணிக, தொழில்துறை மற்றும் பொதுத் துறைகளில் உள்ள பலவிதமான பனிகளைக் கொண்டிருக்கின்றன. இதில் உள்ள சிறப்பு கூறுகள் என்றால் விரைவான கட்டுமானம், குறைந்த தொழிலாளர் தேவை, மிகவும் சிக்கலான மற்றும் / அல்லது துல்லியமான பணி, மிகுந்த ஒருங்கிணைந்த செயல்பாடு மற்றும் மூலப்பொருள் வீணாகாத சிக்கன முறை ஆகியவை இந்த தொழில்நுட்பங்களின் சிறந்த நன்மைகள்.  
சீன நிறுவனம் ஒன்று தயாரித்துள்ள முப்பரிமாண அச்சு, கோப்புகளை அச்சிடுவதைப் போல வீடுகளை உருவாக்கித் தருகிறது. கடைகால் அமைத்த பிறகு, என்ன அளவில், என்ன வடிவத்தில், என்ன உயரத்தில் வீடு வேண்டும் என்பதை ஆட்டோ கேட் (Auto CAD) மென்பொருள் மூலம் வடிவமைத்த பிறகு, அந்த வடிவமைப்புக்கு ஏற்ற வடிவத்தில் முப்பரிமாண அச்சு இயந்திரம் சுவர்களை அமைக்கிறது. உயரமான சுவர்கள், வீடுகளுக்குத் தேவையான மின்சார இணைப்புக்கான வழித்தடங்கள், குடிநீர்க் குழாய்களுக்கான வழித்தடங்கள், நீர் செல்வதற்கான வழித்தடங்கள் போன்ற பயன்பாட்டு சாதனங்களை கட்டுமானத்தின் போதே ஆட்டோ கேட் முறையில் திட்டமிட்டு விடுவதால் சுவர்களை உருவாக்கும்போதே அவை வடிவம் பெற்று விடுகின்றன. இந்த முப்பரிமாண அச்சில் இருந்து வரும் சிமெண்ட் கலவையால், விரைவில் சுவரை கட்டி ஒரே நாளில் கட்டுமானத்தை முடித்துவிடும். இதில் குறிப்பிடும்படியான அம்சம் அச்சிலிருந்து வெளியாகும் சிமெண்ட் கலவையானது, அதற்காக தயாரிக்கப்பட்ட சிமெண்ட் ஆகும் இது சில நிமிடங்களிலேயே உலர்ந்து, உறுதியான சுவர்களாகி விடும். இதைப் பயன்படுத்தும்போது, நீண்ட நாட்களுக்கு கட்டடங்களைக் கட்ட ஆகும் செலவைவிடக் குறைவான செலவிலேயே கட்டி முடிக்கலாம் என்று சொல்லப்படுகிறது.
# யூதமீன் பள்ளத்தீவு

**யூதமீன் பள்ளத்தீவு**, யூதமீன் மணற்திட்டு, ஜியூபிஷ் கேய் *(Jewfish Cay)* அல்லது **தேன்சிட்டு மணற்திட்டு** என்பது பகாமாசு நாட்டில் எசூமா மாவட்டத்தில் கல்மர்சு மணற்திட்டுக்கும் போவ் மணற்திட்டுக்கும் அருகிலிருக்கும் ஒரு தாழ்வான தீவு ஆகும். இந்தத் தீவில் கப்பல்கள் நங்கூரமிட தளம் உள்ளது. தனியாருக்குச் சொந்தமான இந்தத் தீவில் டப்டுசு பல்கலைகழகத்துடன் (Tufts University) தொடர்புடைய கடல்சார் உயிரியல் ஆராய்ச்சி மையம் அமைந்துள்ளது.
# சந்தர் குமார்

**சந்தர் குமார்** (*Chander Kumar*), இந்தியாவின் இமாச்சலப் பிரதேச மாநிலத்தைச் சேர்ந்த இந்திய தேசிய காங்கிரஸ் கட்சியின் அரசியல்வாதி ஆவார். 2022ஆம் ஆண்டு நடைபெற்ற இமாச்சலப் பிரதேச மாநிலத்திற்கான சட்டமன்றத் தேர்தலில் ஜவாலி சட்டமன்றத் தொகுதியில் போட்டியிட்டு வெற்றிபெற்றார். தேர்தலின் பின் பதவியேற்ற சுக்விந்தர் சிங் சுக்கு தலைமையிலான அரசில் வேளாண்துறை அமைச்சராக பதவியேற்றார்.
# சந்தர் குமார்

## அரசியல் வரலாறு

குலேர் சட்டமன்றத் தொகுதியிலிருந்து, இமாச்சலப் பிரதேச சட்டமன்றத்திற்கு ஐந்து முறை தேர்ந்தெடுக்கப்பட்டுள்ளார். 2004ஆம் ஆண்டு நடைபெற்ற இந்தியப் பொதுத்தேர்தலில் காங்ரா மக்களவைத் தொகுதியில் போட்டியிட்டு வெற்றிபெற்றார்.  
இமாச்சலப் பிரதேச அரசில் வனத்துறை அமைச்சர், வேளாண்துறை அமைச்சர், நீர்ப்பாசனம் மற்றும் பொதுநலத்துறை அமைச்சர் என பல்வேறு பொறுப்புகளை வகித்துள்ளார்.
# ஆர். சி. சுப்பிரமணியன்

**இர. சொ. சுப்பிரமணியன்** (*R. C. Subramanian*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1977 இல் நடைபெற்ற சட்டமன்றத் தேர்தலில், கடலாடி தொகுதியில் இருந்து அண்ணா திராவிட முன்னேற்றக் கழகத்தின் சார்பில் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# ஆ. அறிவழகன்

**ஆ. அறிவழகன்** (*A. Arivalagan* இறப்பு: 2025) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989ஆம் ஆண்டு தேர்தலில் அனைத்திந்திய அண்ணா திராவிட முன்னேற்றக் கழகம் (ஜானகி அணி) வேட்பாளராகவும், 1991ஆம் ஆண்டு தேர்தலில் அனைத்திந்திய அண்ணா திராவிட முன்னேற்ற கழக வேட்பாளராகவும், கிருஷ்ணராயபுரம் தொகுதியில் இருந்து, தமிழ்நாடு சட்டசபைக்குத் தேர்ந்தெடுக்கப்பட்டார்.
# ச. தங்கவேலு

**ச. தங்கவேலு** (*S. Thangavelu*, பிறப்பு: ஏப்ரல் 15, 1954) ஒரு இந்திய அரசியல்வாதியும், முன்னாள் நாடாளுமன்ற மாநிலங்களவை உறுப்பினரும் ஆவார். இவர் திராவிட முன்னேற்றக் கழக கட்சியைச் சேர்ந்தவராவார். இவர் 1989-இல் முதலமைச்சர் மு. கருணாநிதி அமைச்சரவையில் அமைச்சராக பணியாற்றினார்.
# ச. தங்கவேலு

## இளமைக் காலம்

இவர் திருநெல்வேலி மாவட்டம் சங்கரன்கோயிலில் ஏப்ரல் 15, 1954ஆம் ஆண்டில் உ. சங்கரமூர்த்தி, காளியம்மாளுக்கு மகனாகப் பிறந்தார். இவர் காந்திநகரில் உள்ள நகராட்சி பள்ளியிலும், பின்னர் சங்கரன்கோயிலில் உள்ள கோமதியம்பாள் அரசு ஆண்கள் உயர்நிலைப் பள்ளியிலும் படிப்பை முடித்தார். பின்னர் பாளையங்கோட்டை, தூய சவேரியார் கல்லூரியில் படித்தார். மதுரையிலுள்ள தமிழ்நாடு வேளாண்மை மற்றும் ஆராய்ச்சிக் கழகத்தில் வேளாண்மை துறையில் இளங்கலைப் படித்தார். பட்டப்படிப்பு முடித்த பின்னர், மாநில வேளாண்துறையில் சேர்ந்து, புதுக்கோட்டை மாவட்டத்தின் கரம்பக்குடியில் உள்ள வேளாண் அலுவலகத்தில் அதிகாரியாக பணியில் சேர்ந்தார்.
# ச. தங்கவேலு

## அரசியல் வாழ்க்கை

சங்கரன்கோவில் நகராட்சி துணைத் தலைவராக 1991, மார்ச் 3 வரை பணியாற்றினார். 1989ஆம் ஆண்டு தமிழ்நாடு மாநில சட்டமன்றத் தேர்தலில், சங்கரன்கோவில் தொகுதியில் போட்டியிட்டு பெரும் வித்தியாசத்தில் வெற்றி பெற்றார். தமிழ்நாட்டின் முதலமைச்சர் டாக்டர். மு. கருணாநிதி தனது அமைச்சரவையில், அமைச்சராக பதவி வகித்து 1991 வரை நகர அபிவிருத்தித் திணைக்களம் அமைச்சின் கூடுதல் பொறுப்பாளராக நியமிக்கப்பட்டார். அவரது அமைச்சின் ஆண்டுகளில், குடிசை மாற்று வாரியம், நகர திட்டமிடல் வாரியம், வாடகை கட்டுப்பாட்டு குழு தனது கட்டுப்பாட்டின் கீழ் இருந்தது மற்றும் அவர் மெட்ரோபாலிட்டன் மணிலா மேம்பாட்டு ஆணையத்தின் (MMDA) தலைவராகவும் பணியாற்றினார். அக்டோபர் 25, 1996 அன்று அவர் சங்கரன்கோவில் நகராட்சித் தலைவராக தேர்ந்தெடுக்கப்பட்டார். பின்னர் 2001 ஆம் ஆண்டு சங்கரன்கோவில் நகராட்சித் தலைவராக மீண்டும் தேர்ந்தெடுக்கப்பட்டார். ஏப்ரல் 14, 2006 வரை அவர் தேர்ந்தெடுக்கப்பட்டார். பின்னர் சூன் 10, 2010 அன்று திராவிட முன்னேற்றக் கழகம் மூலம் தமிழகத்திலிருந்து நாடாளுமன்ற உறுப்பினராகத் (மாநிலங்களவை உறுப்பினர்) தேர்ந்தெடுக்கப்பட்டார்.
# சீகம்பட்டி இராமலிங்கம்

**சு. இராமலிங்க சுவாமிகள் (சீகம்பட்டியார்)** சிறந்த சிவ பக்தர். தினமும் சோதிடம் சொல்லுதல்,சைவ சமயச் சொற்பொழிவுகளை நிகழ்த்துதல் ஆகியவற்றையே தவமாகக்கொண்டு வாழ்கின்றவர். சைவ சித்தாந்தம்,திருமுறைகள்,புராணங்கள்,தேவார இசை, சோதிடம் முதலான பல துறைகளிலும் ஆழ்ந்த புலமை பெற்றவர். "சீகம்பட்டியார்", என்றும் "பெரிய சோதிடர்" என்றும்,“குளித்தலையார்” என்றும் அனைவராலும் அழைக்கப்படுகின்றார்.
# சீகம்பட்டி இராமலிங்கம்

## வாழ்க்கைக் குறிப்பு

இவரது இயற்பெயர் சு.இராமலிங்கம். தமிழ் நாட்டின் கரூர் மாவட்டம் குளித்தலையில் மேலச்சக்கரக்கோட்டை என்னும் சிற்றூரில் 22.07.1945-இல் ப.சுப்ரமணியத்துக்கும், வீரம்மாள் அம்மையாருக்கும் பிறந்த பத்து பிள்ளைகளில் ஆறாவது மகவாகப் பிறந்தவர். தமிழ் விசுவகர்மா மரபினர். 1971-இல் சமயம், விசேட தீக்கையினையும் 1973-இல் நிருவாண தீக்கையினையும் தேவகோட்டை சிவஸ்ரீ.தத்புருஷ தேசிகரிடம் முறைப்படி பெற்றுக் கொண்டார்.சிவபூசையினை நாள்தோறும் தவறாமல் செய்து வருகின்றார். சு.இராமலிங்க சுவாமிகள் இலட்சுமி என்பவரைத் தனது 29-ஆவது வயதில் திருமணம் புரிந்தார். ஒரு பெண் மகவும் மூன்று ஆண் மகவும் உள்ளனர்.
# சீகம்பட்டி இராமலிங்கம்

## இயல், இசை, சோதிடக் கல்வி

இவரது தந்தையார் சோதிடத்தில் வல்லவர்; புராண நாடகங்களில் நடிப்பதிலும் தானே கவி இயற்றுவதிலும் ஆற்றலுடையவர். தந்தையாரே இவருக்குத் தமிழ் நெடுங்கணக்கு,சோதிடம் ஆகியவற்றைக் கற்றுத் தந்தார். கல்வி நிறுவனத்தில் சென்று இவர் எக்கல்வியையும் பயிலவில்லை. ஏழு வயது முதலாகவே சோதிடம் பார்த்து சொல்லும் ஆற்றல் பெற்றார்.1971 ஆம் ஆண்டுத்க்குப் பிறகு சைவ சமயத்தில் ஈடுபட்டு அதற்காகவே தம் வாழ்வினை அற்பணித்துக் கொண்டவர். பெரிய புராணம்,திருவிளையாடல் புராணம் முதலான புராணங்களையும் பக்தி இலக்கியங்களையும் தாமே அரிதின் முயன்று கற்றுக் கொண்டவர். சைவத் தீக்கை பெற்றது முதலாகச் சைவ சமய புராணங்களைச் சிறப்பாகச் சொற்பொழிவாற்றும் ஆற்றலுடையவராய் விளங்கினார். இவர் ஐந்தாயிரத்திற்கு மேற்பட்ட பாடல்களை மனப்பாடமாகச் செய்துள்ளார்.
# சீகம்பட்டி இராமலிங்கம்

## சொற்பொழிவு ஆற்றல்

இவர் சொற்பொழிவு செய்யும் பொழுது திருப்புகழ், தேவாரம், திருவாசகம் முதலான தோத்திரப்பாக்களை இன்னிசையுடன் பாடுவார். எந்தக் குறிப்புமின்றி மூன்று மணி நேரத்திற்கு மேல் சொற்பொழிவு செய்வார். 25-ஆம் அகவையிலிருந்து புராணச் சொற்பொழிவுகள் செய்யத் தொடங்கினார். அவருடைய சொற்பொழிவுகள் பெரும்பாலும் பேச்சு வழக்கை ஒட்டியே அமைந்திருந்த காரணத்தால், எளிய மக்களது உள்ளம் கவர்ந்தவராக விளங்குகிறார். அவரது "ஆன்மிக மொழி" எளிய மக்களுக்கும் புரியும் விதமாக வேதாந்த உண்மைகளையும் சிந்தாந்தக் கருத்துகளையும் கூறுவார். இராமலிங்க சுவாமிகள் சைவ சித்தாந்தத்திலும் பெரும்புலமை பெற்றவர்.அவருடைய சொற்பொழிவுகள் எளிய முறையில் இருக்கும். இடையிடையே குட்டிக் கதைகள் வரும். நகைச்சுவையும் நடைமுறைச் செய்திகளையும் நயம்படச் சொல்வதும் இவருக்குரிய சிறப்பியல்புகளாகும்.
# சீகம்பட்டி இராமலிங்கம்

## எழுதிய நூல்கள்

- ஆனந்த தாண்டவம் (உரைநடை)
- வாதவூர் வள்ளல்
- ஸ்ரீசெல்வ விநாயகர் தோத்திரப் பமாலை
- ஸ்ரீபதஞ்சலி வியாக்கிரபாத மகத்துவம்
இவரது சொற்பொழிவுகள் பல குறுந்தகடுகளாக வெளிவந்துள்ளன.
# சீகம்பட்டி இராமலிங்கம்

## விருதுகள்

- சைவ சித்தாந்த சரபம்-மதுரை ஆதீனம்(20.09.2002)
- சித்தாந்த சைவச் செம்மணி - திருவாவடுதுறை ஆதீனம்(02.02.2009)
- சைவத் தமிழறிஞர்
# கே. வி. கந்தசாமி

**கா. வே. கந்தசாமி** (*K. V. Kandaswamy*) என்பவர் இந்தியாவைச் சேர்ந்த ஓர் அரசியல்வாதியும் முன்னாள் தமிழ்நாடு சட்ட மன்றஉறுப்பினரும் ஆவார். 1926 ஆம் ஆண்டு இவர் பிறந்தார். கே. வி. கே. என்ற சுருக்கப்பெயரால் நன்கு அறியப்படுகிறார்
# கே. வி. கந்தசாமி

## சட்டமன்ற உறுப்பினராக

கந்தசாமி, 1977, 1980 மற்றும் 1984 தேர்தல்களில் கோயம்புத்தூர் மாவட்டம், கிணத்துக்கடவு சட்டமன்றத் தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராக போட்டியிட்டு தேர்ந்தெடுக்கப்பட்டார். இவர் முதலமைச்சர் எம்.ஜி.ஆரின் நம்பிக்கைக்குரியவராக திகழ்ந்தார். 1977 சட்டமன்றத் தேர்தலில் தி.மு.க.வின் முக்கிய அமைச்சரான ம. கண்ணப்பனைத் தோற்கடித்தார்.  
கந்தசாமி தம் மக்களிடையே பெரும் புகழுடன் சாதி வேறுபாடு இன்றி வாழ்ந்து வந்தவர் ஆவார். தமிழகத்தில் மூடப்படாத இரண்டு வீடுகள் மட்டுமே இருப்பதாகவும், அதில் ஒன்று எம்.ஜி.ராமச்சந்திரனின் வீடு என்றும், மற்றொன்று 2008-ம் ஆண்டு இறக்கும் வரை தனியாக வசித்து வந்த கந்தசாமியின் சொந்த வீடு என்றும் கூறப்பட்டது.  
மாநிலத்தில் தென்னை மரங்களுக்கு வரி விதிக்கும் முன்மொழிவுக்கு எதிராக சட்டப்பேரவையில் எம்.ஜி.ஆருக்கு எதிராகப் பேசினார். தென்னை மரங்களுக்கு வரி விதித்தால் தற்கொலை செய்து கொள்வதாக மிரட்டல் விடுத்தார். சொந்தக் கட்சிக்கு எதிராகப் பேசியதற்காக இவர் உடனடியாக கட்சியிலிருந்து இடைநீக்கம் செய்யப்பட்டார், பின்னர் எம்.ஜி.ஆர் இவரிடம் தனிப்பட்ட முறையில் இத்திட்டத்தை திரும்பபெறுவதாக உறுதியளித்தார். அ.தி.மு.க.வின் கோயம்புத்தூர் பிரிவின் ஆரம்பத்திலிருந்தே தலைவராக இருந்தார். பிரபலமான நீர்ப்பாசன திட்டங்கள் மற்றும் தனிப்பட்ட மக்கள் ஈர்ப்பின் மூலம் கோவையை அ.தி.மு.க.வின் கோட்டையாக மாற்றுவதில் முக்கிய பங்காற்றினார்.  
ம. கோ. இராமச்சந்திரன் மறைவுக்குப் பிறகு, அதிமுக கட்சி இரு அணிகளாக உடைந்து போட்டியிட்ட 1989 தேர்தலில் இவர் வி. என். ஜானகியை ஆதரித்தார். தேர்தலில் தோல்வியடைந்த இக்கட்சி, பின்னர் ஜெ. ஜெயலலிதா தலைமையிலான அணியுடன் இணைந்தது. அ.தி.மு.க.வின் கோயம்புத்தூர் பிரிவின் தலைவராக இவர் தொடர்ந்தார். ஆனால் இவரது அதிகரித்து வந்த புகழ் கட்சித் தலைமையை அச்சுறுத்தியது, இவரை கட்சித் தலைமை ஓரங்கட்டியது. இதனால் 1996ஆம் ஆண்டு அ.தி.மு.க.வில் இருந்து விலகி, தனது தாய்க் கட்சியான தி.மு.க.வில் இணைந்து 2006ஆம் ஆண்டு தேர்தலில் தி.மு.க. சார்பில் போட்டியிட்டு தோல்வியடைந்தார்.  
2008 ஆம் ஆண்டு திசம்பர் மாதம் 5 ஆம் தேதியன்று காலமானார்.
# ஏ. கருப்பசாமி

**ஏ.ஏ. கருப்பசாமி** (*A. A. Karuppasamy*) ஓர் இந்திய அரசியல்வாதியாகவும், தமிழ்நாட்டின் அவினாசி தொகுதியில் இருந்து 14 ஆவது சட்டமன்றத்தில் உறுப்பினராகவும் இருந்தார். இவர் அனைத்திந்திய அண்ணா திராவிட முன்னேற்ற கழகம் கட்சியைப் பிரதிநிதித்துவப்படுத்தினார். அவினாசி தொகுதி பட்டியல் இனத்தவருக்காக ஒதுக்கப்பட்ட தொகுதியாகும். கருப்பசாமி 1964 ஆம் ஆண்டு சூலை மாதம் 1 ஆம் தேதியன்று பிறந்தார். இவருக்கு மூன்று குழந்தைகள் உள்ளனர்.
# ஆர். பி. மருதராஜா

**ஆர். மருதராஜா** (பிறப்பு 1963) என்பவர் ஒரு இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட தற்போதைய நாடாளுமன்ற உறுப்பினரும் ஆவார். இவர் அண்ணா திராவிட முன்னேற்ற கழகம் வேட்பாளராக, பெரம்பலூர் தொகுதியில் இருந்து, இந்திய நாடாளுமன்றத்துக்குத் தேர்ந்தெடுக்கப்பட்டார்.
இவர் பெரம்பலூர் மாவட்டத்திலுள்ள, ரங்கநாதபுரத்தைச் சேர்ந்தவர் ஆவார்.
# கணேஷ் கோஷ்

**கணேஷ் கோஷ்** (Ganesh Ghosh) (22 சூன் 1900 - அக்டோபர் 16, 1994) ஓர் வங்காள இந்திய சுதந்திர இயக்க ஆர்வலர், புரட்சியாளர் மற்றும் அரசியல்வாதி ஆவார்.
# கணேஷ் கோஷ்

## இளமைக்காலம்

கணேஷ் கோஷ் வங்காளதேசத்தில் உள்ள சிட்டகொங்கில், சூன் 22, 1900 ஆம் ஆண்டில் பிறந்தார். 1922 ஆம் ஆண்டில், அவர் கல்கத்தாவில் வங்கிக் தொழில்நுட்ப நிறுவனத்தில் கல்வி கற்றார். பின்னர், அவர் சிட்டகாெங்கில் உள்ள யுகாந்தர் கட்சியின் உறுப்பினரானார். 1930 ஆம் ஆண்டு ஏப்ரல் மாதம் 18 ஆம் தியதி சூரியா சென் மற்றும் பிற புரட்சியாளர்களுடன் சேர்ந்து சிட்டகொங் ஆயுதப் படைத் தாக்குதலில் ஈடுபட்டார். அவர் சிட்டகொங்கில் இருந்து தப்பிச் சென்று ஹூக்ளி, சந்தன்நகரில் தஞ்சம் அடைந்தார். சில நாட்கள் கழித்து காவல்துறை அணையர் சார்லஸ் டெகார்ட் சந்தன்நகரில் அவர் தங்கியிருந்த வீட்டை தாக்குதல் நடத்தி இவரை கைது செய்தார். அப்போது ஒரு இளம் சக புரட்சியாளரான ஜீபான் கோஷல், அலிஸ் மாக்கன் என்பவர்கள் தாக்குதல் நடத்தியதில் காவல்துறையினரால் கொல்லப்பட்டனர்.  
விசாரணைக்குப் பின்னர், கணேஷ் கோஷ் 1932ல் போர்ட் பிளேரில் உள்ள சிற்றறைச் சிறையில் அடைக்கப்பட்டார். பின்னர் 1946இல் சிறையில் இருந்து விடுதலை செய்யப்பட்ட பின்னர், இவர் கம்யூனிஸ்ட் கட்சியில் இணைந்து, இந்திய கம்யூனிஸ்ட் கட்சியின் உறுப்பினராக ஆனார். சுதந்திரத்திற்குப் பிறகு, இவர் கட்சியின் தலைவராக ஆனார். 1964ல் இந்திய கம்யூனிஸ்ட் கட்சியில் பிளவு ஏற்பட்ட பின்னர், இந்திய கம்யூனிஸ்ட் கட்சியுடன் (மார்க்சிஸ்ட்) வழிநடத்தியார். 1952, 1957 மற்றும் 1962 ஆண்டுகளில் பெல்காச்சியாவின் இந்திய கம்யூனிஸ்ட் கட்சியின் வேட்பாளராக மேற்கு வங்க சட்டமன்றத்தில் தேர்ந்தெடுக்கப்பட்டார். 1967 ஆம் ஆண்டில் கல்கத்தாவின் தென் மக்களவை தொகுதியிலிருந்து இந்திய மார்க்சிஸ்ட் வேட்பாளராக நான்காவது மக்களவைக்குத் தேர்ந்தெடுக்கப்பட்டார். பின்னர் 1971 ஆம் ஆண்டு மக்களவைத் தேர்தலில் கல்கத்தாவின் தென்பகுதியில் உள்ள இந்திய கம்யூனிஸ்ட் கட்சி (மார்க்சிஸ்ட்) வேட்பாளராக முன்னிறுத்தப்பட்டார். ஆனால் இந்த முறை 26 வயதான ப்ரியா ரஞ்சன் டாஷ் முனிஷால் தோற்கடிக்கப்பட்டார்.
# ச. இராஜாரெட்டி

**ச. இராஜாரெட்டி** (*S. Rajareddy*) (பிறப்பு 21 சூன் 1952) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் கிருஷ்ணகிரி மாவட்டம் தேன்கனிக்கோட்டை ஆருபள்ளி கிராமத்தினைச் சார்ந்தவர். இராஜாரெட்டி இளம் அறிவியல் பட்டம் பெற்றுள்ளார். இந்தியப் பொதுவுடைமைக் கட்சியைச் சார்ந்த இவர் 1996-ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் தளி சட்டமன்றத் தொகுதியிலிருந்து தமிழ்நாடு சட்டசபைக்குத் தேர்ந்தெடுக்கப்பட்டார்.
# வி. சி. ஆறுகுட்டி

**வி. சி. ஆறுகுட்டி** (*V. C. Arukutty*) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 2011 ஆம் ஆண்டு கோயம்புத்தூர் மாவட்டம், கவுண்டம்பாளையம் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். மீண்டும் 2016ஆம் ஆண்டு நடைபெற்ற தேர்தலிலும் போட்டியிட்டு வெற்றி பெற்றார். அனைத்திந்திய அண்ணா திராவிட முன்னேற்றக் கழகத்தினைச் சார்ந்தவராக செயற்பட்டார்.  
ஆறுகுட்டி தனியாக ஓர் இசைக்குழுவையும் நடத்தி வந்தார். தனது சொந்த ஊரான விளாங்குறிச்சியில் நடைபெறும் அனைத்து கோயில் திருவிழாக்களிலும் இவர் இசைநிகழ்ச்சிகள் நடத்துகிறார்.
# சாரங்கபூர்

**சாரங்கப்பூர்** *(Sarangapur)* என்பது இந்தியாவின் தெலுங்கானா மாநிலத்தில் இடம்பெற்றுள்ள ஜக்டியால் மாவட்டத்தில் அமைந்துள்ள ஒரு கிராமமாகும் . கடல் மட்டத்திலிருந்து 322 மீட்டர் உயரத்தில் இக்கிராமம் அமைந்துள்ளது. 2011 ஆம் ஆண்டு நடைபெற்ற மக்கள் தொகை கணக்கெடுப்பின்படி இக்கிராமத்தின் மக்கள் தொகை 1,22,368 நபர்கள் ஆகும். 2016-ஆம் ஆண்டில் கரீம்நகர் மாவட்டத்தின் பகுதிகளைக் கொண்டு ஜக்டியால் மாவட்டம் நிறுவுவதற்கு முன்னர் சாரங்கப்பூர் கிராமம் கரீம்நகர் மாவட்டத்தின் ஒரு பகுதியாக இருந்தது.
# பி. கந்தசாமி

**பெ. கந்தசாமி** (*P. Kandaswamy*) ஓர் இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். 1980 மற்றும் 1984 ஆம் ஆண்டுகளில் நடைபெற்ற தேர்தல்களில் பொங்கலூர் தொகுதியில் இருந்து அண்ணா திராவிட முன்னேற்றக் கழக வேட்பாளராகப் போட்டியிட்ட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# எம். வின்சென்ட்

**எம். வின்சென்ட்** (M. Vincent)ஓர்இந்தியஅரசியல்வாதியும், தமிழகத்தின்முன்னாள் சட்டமன்றஉறுப்பினரும், முன்னாள் மாநிலங்களவை உறுப்பினரும் ஆவார். இவர் 1977 மற்றும் 1980 தேர்தல்களில் நாகர்கோவில் சட்டமன்றத் தொகுதியிலிருந்து, அண்ணா திராவிட முன்னேற்ற கழக வேட்பாளராக, தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழகத்தின் வேட்பாளராக 1986 முதல் 1992 வரை இந்திய மாநிலங்களவையில் பணியாற்றினார்.
# பாக்கிஸ்தான் குண்டுவெடிப்புகள், ஜூன் 2017

பாக்கிஸ்தானின் மூன்று நகரங்களில் 23 ஜூன் 2017 அன்று தீவிரவாதிகள் தாக்குதல் நடத்தினர். இத்தாக்குதலில் 80 பேர் கொல்லப்பட்டனர், 200 பேர் காயமடைந்தனர். குவெட்டா நகரில் காவலரைக் குறிவைத்து தற்கொலைக் குண்டுத்தாக்குதல் நடத்தப்பட்டது, அதைத் தொடர்ந்து *பறசினார்* (Parachinar) பகுதியில் சந்தைப்பகுதியில் இரண்டு குண்டு வெடிப்புகள் நடந்தது மற்றும் கராச்சி நகரில் காவலரைக் கொல்லும் முயற்சியில் குண்டு வெடித்தது.
# பாக்கிஸ்தான் குண்டுவெடிப்புகள், ஜூன் 2017

## குண்டுவெடிப்புகள்

### குவெட்டா குண்டுவெடிப்பு

தற்கொலை வாகனம் உள்ளூர் நேரப்படி 8:45 மணியளவில் *சுகுதா சவுக்* (Shuhada Chowk) பகுதியில் வெடித்தது. தாக்குதல்தாரியின் நோக்கம் அங்கு இருந்த காவலர் மீது வாகனத்தை மோதுவதாக இருந்தது. அம்முயற்சியில் தோல்வியடைந்த போது வாகனம் வெடித்தது. வெடிப்பதற்கு முன்னர் காவலர் தாக்குதல்தாரியை வாகனத்தை விட்டு இறங்குமாறும் வாகனத்தைச் சோதனையிட வேண்டும் எனக் கூறியபோது தாக்குதல்தாரி விசையை அழுத்தி வாகனத்தை வெடிக்கச் செய்தார்.
# பாக்கிஸ்தான் குண்டுவெடிப்புகள், ஜூன் 2017

## குண்டுவெடிப்புகள்

### பறசினார் குண்டுவெடிப்பு

குவெட்டா குண்டு வெடிப்பு நிகழ்ந்த சில மணிகளுக்குப் பின்னர் பிறசினார் பகுதியின் சந்தைப் பகுதியில் இரண்டை குண்டுவெடிப்பு நிகழ்ந்தது. மாலை 5:00 மணிக்கு முதல் குண்டு வெடித்தது. இக்குண்டு வெடிப்பில் மீட்புப்பணியில் ஈடுபட்டவர்களைக் குறிவைத்து இரண்டாவது குண்டு வெடித்தது. இரண்டாவது குண்டு தற்கொலைதாரியால் வெடிக்கப்பட்டது.
# பாக்கிஸ்தான் குண்டுவெடிப்புகள், ஜூன் 2017

## பொறுப்பேற்பு

இக்குண்டுவெடிப்புகளுக்கு பாக்கித்தானின் தெகரிக்கு-இ-தாலிபான் மற்றும் இசுலாமிய அரசு தீவிரவாதிகள் பொறுப்பேற்றுக் கொண்டனர்.
# இரா. இலட்சுமணன்

**மருத்துவர் இரா. இலட்சுமணன்** (நவம்பர் 29, 1971) என்பவர் ஒரு இந்திய அரசியல்வாதியாவார். இவர் விழுப்புரத்தைச் சேர்ந்தவர். இவர் அனைத்திந்திய அண்ணா திராவிட முன்னேற்றக் கழகம் கட்சியைச் சேர்ந்தவராவார். இவர் இந்திய நாடாளுமன்றத்தின் மேலவையான மாநிலங்களவைக்கு தமிழகத்தின் சார்பில் தேர்ந்தெடுக்கபட்டு 2014 முதல் 2020 வரை நாடாளுமன்ற உறுப்பினராகப் பணியாற்றியுள்ளார்.
இவர் தமிழ்நாடு சட்டப் பேரவைக்கு 2021 மே மாதம் நடைபெற்ற தேர்தலில் திராவிட முன்னேற்ற கழகம் சார்பில் விழுப்புரம் மாவட்டம் விழுப்புரம் சட்டமன்றத் தொகுதியில் போட்டியிட்டு வெற்றிப்பெற்றார்.
# ஏ. டபிள்யூ. ரபி பெர்னார்ட்

**ஏ. டபிள்யூ. ரபி பெர்னார்ட்** *(A. W. Rabi Bernard)* இந்திய அரசியல்வாதியும், தமிழ்நாட்டிலிருந்து இந்திய நாடாளுமன்றத்துக்கு தேர்ந்தெடுக்கப்பட்ட உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சியின் சார்பாக மாநிலங்கலவைக்கு தேர்ந்தெடுக்கப்பட்டவர் ஆவார். இவர் சன் தொலைக்காட்சி, விஜய் தொலைக்காட்சி, ஜெயா தொலைக்காட்சி ஆகியவற்றில் பணிபுரிந்துள்ளார். அப்போது பல சர்வதேச மற்றும் தேசிய தலைவர்கள், வணிகத் தலைவர்களிடம் *நேருக்கு நேர்* என்ற பெயரிலான நிகழ்ச்சிக்கு நேர்காணல் நடத்தி இருக்கிறார். மேலும் இவர் சென்னை லயோலா கல்லூரியில் காட்சி ஊடகத் துறையில் பேராசிரியாக பணிபுரிந்துள்ளார்.
# ஏ. டபிள்யூ. ரபி பெர்னார்ட்

## கல்வி

இளங்கலைப் பட்டம் (இதழியில் மற்றும் மக்கள் தகவல் தொடர்பியல்), முதுகலை (தகவல் தொடர்பியல்) படிப்புகளை பிலிப்பைன்ஸின் சாண்டோ டோமசு பல்கலைக்கழகத்தில் பயின்றார்.
# கே. பி. ராமலிங்கம்

**டாக்டர் கே. பி. ராமலிங்கம்** *(Dr K. P. Ramalingam )* ஓர் இந்திய அரசியல்வாதி ஆவார். இவர் சூன், 2010 ஆம் ஆண்டில் இந்திய மாநிலங்களவைக்குத் தேர்ந்தெடுக்கப்பட்டார். இவர் தமிழ்நாடு சட்டமன்றத்தின் முன்னாள் உறுப்பினரும் ஆவார். இவர் 1980 மற்றும் 1984 தேர்தல்களில் இராசிபுரம் தொகுதியிலிருந்து, அண்ணா திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
1996 ஆம் ஆண்டு நடந்த நாடாளுமன்றத் தேர்தலில், திருச்செங்கோடு தொகுதியிலிருந்து, திராவிட முன்னேற்ற கழக வேட்பாளராகப் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# கிடில்

**கிடில்**(Kiddle) என்பது குழந்தைகளுக்காகவே பிரத்தியேகமாக தயாரிக்கப்பட்ட கூகிலீண் ஒரு தேடல் எந்திரம் ஆகும்.
# கிடில்

## காரணம்

பொதுவாக ஒரு தேடலின் போது அதற்கு சற்றும் தொடர்பில்லாத ஆபாச விளம்பரங்கள் வருவதற்கான வாய்ப்புகள் மிக அதிகம். எனவே இத்தகைய நிகழ்வுகளால் குழந்தைகள் அதிகம்பாதிக்கப்படுவதாக கருதப்பட்டு கூகிள் பாதுகாப்பான தேடல் ஒன்றினை நவம்பர் 11,2009ல் அறிமுகம் செய்தது.தற்போது முழுக்க குழந்தைகளுக்கான ஒரு தேடல் பொறியாக இது அமைக்கப்பட்டுள்ளது.
# கிடில்

## பட தேடல்

படங்களைட் தேடுவதற்காகவே பிரத்தியேகமாக உருவாக்கப்பட்ட ஒரு தேடுபொறி ஆகும்.ஒரு படத்திற்கான திறவுச் சொற்களோ அல்லது அதற்கான இணையை இணைப்புகளைப் பொறுத்து இதன் தேடல் அமையும்.இதன் முடிவுகள் வடிவம்,மீதரவு போன்றவற்றின் அடிப்படையில் அமைகின்றன.
*பட தேடலின் வகைகள்*
# கிடில்

## மீதரவின் மூலம் தேடல்

ஒரு படம் தொடர்பான வார்த்தைகள் தொடர்பாக தேடுதல்.
# கிடில்

## எடுத்துகாட்டுகள் மூலம் தேடல்

இவை உள்ளடக்கம் சார்ந்த தேடல் எனவும் அழைக்கப்படுகிறது.தேடலின் வண்ணங்கள் மற்றும் வடிவங்களைப் பொறுத்து இது முடிவுளை தருகின்றது.
# கிடில்

## பாதுகாப்பான தேடல்

ஆபாசம் தொடர்பான எந்த வார்த்தைகளை இதில் தேடினாலும் அதற்கான முடிவுகள் இதில் காண்பிக்கப்படாது என்பது இதன் சிறப்பு ஆகும்.இதன் மூலம் குழந்தைகள் தங்களுக்குத் தேவையான முடிவுகளை மட்டுமே காண இயலும்.
# ஏ. கே. செல்வராசு

**ஏ.கே. செல்வராசு** *(A. K. Selvaraj)* என்பவர் இந்தியாவைச் சேர்ந்த ஓர் அரசியல்வாதியாவார். 1958 ஆம் ஆண்டு சூலை மாதம் 4 ஆம் தேதியன்று பிறந்த இவர், கோயம்புத்தூர் மாவட்டம் அதிமத்தியணுரைச் சேர்ந்தவர். நாளுமன்ற உறுப்பினராக, இராச்ய சபாவில் (இந்தியப் பாராளுமன்றத்தின் மேல் இல்லம்) மாநிலங்களவை உறுப்பினராக இருந்துள்ளார்.. அனைத்திந்திய அண்ணா திராவிட முன்னேற்ற கழக அரசியல் கட்சியை ஏ.கே. செல்வராசு பிரதிநிதித்துவப்படுத்துகிறார்.  
திருப்பூர் தெற்கு சட்டப் பேரவை உறுப்பினராகப் பொறுப்பேற்றதில் இருந்து பல்வேறு நலத்திட்டங்களை மக்களுக்கு கொண்டு வந்து சேர்த்தார். குறிப்பாக, மக்களின் பிரச்னைகளை உடனுக்குடன் களையவும், மக்கள் இருக்கும் இடங்களுக்கு நேரடியாகச் சென்று அவர்களின் குறைகளைக் கேட்டறிந்து அவற்றை சரிசெய்யவும் ‘உங்கள் குறைகளுக்கு உடனடித் தீர்வு’ என்ற திட்டத்தை அறிமுகப்படுத்தியுள்ளார்.  
வீட்டு வசதி மற்றும் நகர்ப்புற வளர்ச்சி அமைச்சராகவும் ஏ.கே.செல்வராசு இருந்தார்.
# முளைகட்டிய பயறு

**முளைகட்டிய பயறு** என்பது முளைக்க வைக்கப்பட்ட நிலையிலுள்ள பயறினை குறிக்கிறது. இது ஓர் உணவாகும். ஏதாவது ஒரு பயறு வகையினை முளைக்கவைத்து அதனை பச்சையாகவோ அல்லது வேகவைத்தோ உண்ணப்படுகிறது. அதிக அளவு புரதச்சத்துக்கள் நிறைந்த இது கிழக்காசிய நாடுகளில் அதிகளவு பயன்படுத்தப்படுகிறது. சாத்தியமான அனைத்து பயறு விதைகளையும் முளைக்கட்டி உண்ணக்கூடியதாக இருந்தாலும், ஒரு சில பீன்ஸ் வகையிலிருந்து முளைகட்டிய பயறுகளைப் பச்சையாக உண்ணக்கூடாது.
# முளைகட்டிய பயறு

## அடங்கியுள்ள சத்துக்கள்

பச்சை பயறு மற்றும் தட்டைப்பயரில் புரதச்சத்துக்கள் மிகுந்து காணப்படுகிறது. அதை அப்படியே பயன்படுத்துவதை விட, முளைக்கட்டி பயன்படுத்துவதன் மூலம் நல்ல பயன் கிடைக்கும். முளைக்கட்டிய பயறில் வாயுத்தன்மை என்னும் குறைபாடுகளை உண்டாக்கும் தன்மை கிடையாது. எளிதில் செரிமானமும் ஆகும். பயறுகள் முளைவிடும் தருவாயில் அஸ்கார்பிக் அமிலமான வைட்டமின் சி அதிகம் காணப்படுகின்றது . முளை கட்டிய பயறுகளில், புரதம், கார்போவைதரேட்டு, உயிர்ச்சத்துக்கள், பீட்டாகரோட்டின் மற்றும் நார்ச்சத்துக்கள் அதிகளவில் உள்ளன. முளைகட்டிய பயறுகள் தினசரி உயிர்ச்சத்து தேவையை உறுதிசெய்யும். மேலும் இதில் உடலுக்கு நன்மை பயக்கும் எதிர் ஆக்ஸிகரனிகளும் உள்ளன.
# முளைகட்டிய பயறு

## முளைகட்டிய பயறுகளின் வகைகள்

- முளைகட்டிய பாசிப்பயறு
- முளைகட்டிய கொண்டைக்கடலை
- முளைகட்டிய தட்டைப்பயறு
- முளைகட்டிய உளுத்தம்பயறு
- முளைகட்டிய சோயாஅவரை
- முளைகட்டிய நரிப்பயறு
- முளைகட்டிய பீன்ஸ்
# முளைகட்டிய பயறு

## பயன்கள்

முளைகட்டிய பயறினை பச்சையாகவோ அல்லது அவியல் செய்தோ எவ்வகையிலும் சாப்பிடலாம். இதனால் பலரது விருப்பத்தேர்வாகவும் இது உள்ளது.
# திருகடைப்பு (பீரங்கி)

குழலாசன அடைப்பின் வரைபடம்.]]
**திருகடைப்பு** (ஆங்கிலம்: *interrupted screw*) என்பது,பீரங்கிகளின்குழலாசனத்தில் பிரயோகிக்கப்படும் ஒரு வழக்கமான இயந்திரக் கருவி ஆகும். இது 1845-ல் கண்டுபிடிக்கப் பட்டதாக நம்பப்படுகிறது.  
இது, பின்னடைப்பின் ஊடச்சுக்கு நெடுக, அதன் மேலிருக்கும் மரையின் ஒரு பகுதி நீக்கப்பட்டிருக்கும், ஒரு திருகாணித் திரள் ஆகும். ஆயுதத்தின் அறையின் பின்புறத்தில் உள்ள (அரைகுறையாக) மரையிடப்பட்ட துவாரத்துடன், இந்த திருகாணிபொறுந்தும். பின்னடைப்பின் மரையில்லா பகுதியும், குழலாசனத்தின் மரையில்லா பகுதியும் பொருந்திக் கொள்ளும்.
# திருகடைப்பு (பீரங்கி)

## மேலும் பார்க்க

- வெலின் பின்னடைப்பு
- பின்னடைப்பு
# டி. கருப்பசாமி

**டி. கருப்பசாமி** ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில்,உப்பிலியாபுரம் சட்டமன்றத் தொகுதியிலிருந்து, திராவிட முன்னேற்றக் கழகத்தின்சார்பாக போட்டியிட்டு, தமிழக சட்டமன்றத்துக்குத் தேர்ந்தெடுக்கப்பட்டார். இத்தொகுதியானதுபட்டியல் சாதியினரும் பட்டியல் பழங்குடியினரும்போட்டியிடும் ஓர்தனித்தொகுதி ஆகும்.
# சேலம் இராமசாமி முதலியார்

**இராமசாமி முதலியார்** (6 செப்டம்பர் 1852 – 2 மார்ச் 1892) ஒரு இந்திய வழக்கறிஞர், அரசியல்வாதி, இந்திய சுதந்திர போராட்ட வீரர் ஆவார். ஏட்டுச் சுவடிகளில் இருந்த சங்க இலக்கிய நூல்களை உ. வே. சாமிநாதையர் காகிதத்தில் அச்சு பதிப்பித்து வெளியிடத் தூண்டியவர்.
# சேலம் இராமசாமி முதலியார்

## இளமையும் கல்வியும்

நாமக்கல்லில் வட்டாட்சியராக இருந்த சேலம் கோபாலசாமி முதலியாருக்கு மகனாக, சென்னை மாகாணத்தின் சேலத்தில் பிறந்தவர் இராமசாமி முதலியார். இராமசாமியின் பெரியப்பா வேதாச்சல முதலியார் பிரித்தானிய கிழக்கிந்திய நிறுவனத்தின் ஒரு முக்கிய துபாசாக இருவந்தார்.  
இவர் தமது ஆறாவது வயதில் சென்னையில் நாகலிங்க முதலியார் இல்லத்தில் தங்கி தமிழ் இலக்கியங்களைக் கற்றார். உயர்க் கல்வியைச் சென்னை, மதராஸ் ஹைஸ்கூல் (இப்போது மாநிலக் கல்லூரி) பள்ளியில் பயின்றார். இங்கு பயின்றபோது *பவர் ஐயர்* என்பவர் அச்சிட்டு வெளியிட்ட, சீவகசிந்தாமணியின் நாட்டு வளப்பகுதியான *நாமகள் இலம்பகம்* பாடமாக இருந்தது. அப்போது சிந்தாமணியின் சிறப்பையும், சங்கநூல்களில் மேன்மையையும் அறிந்தார். பி.ஏ வரை தேர்ச்சிப் பெற்ற இவர் சட்டமும் பயின்றுள்ளார்.
# சேலம் இராமசாமி முதலியார்

## தொழில்

1876 ஆம் ஆண்டு திருச்சி மாவட்ட முன்சீபாக பணிபுரிந்துள்ளார். 1882 இல் அப்பணியை விட்டு,சென்னையில் வழக்கறிஞராகப் பணியாற்றினார். பின் சென்னைப் பல்கலைக் கழகத்தில் பி.ஏ தமிழ்ப் பரிட்சைச் சோதகராக நியமிக்கப்பட்டார். 1885 இல் இங்கிலாந்தில் நடந்த தேர்தலில், இந்தியத் தேர்தலைப் பற்றி பேச சென்றார்.
# சேலம் இராமசாமி முதலியார்

## தொழில்

### தமிழ்ப் பணிகள்

இவர் 1880 ஆம் ஆண்டு கும்பகோணத்திற்குப் பணி மாற்றப்பட்டார். அப்போது உ.வே.சா விடம் நெருங்கிப் பழகினார். அவருக்குச் சங்க நூல்களைப் பற்றியும், தமிழ்க் காப்பியங்கள் பற்றியும் கூறினார். உ.வே.சாமிநாதையர் முதன்முதலாக இவரிடம் இருந்து சங்க நூல்களைப் பற்றி அறிந்துகொண்டார். உ.வே.சாவை சங்க நூல்களை அச்சிடும்படி தூண்டியவர் இராமசாமி ஆவார்.
# சேலம் இராமசாமி முதலியார்

## இந்திய விடுதலை இயக்க செயற்பாடுகள்

இராமசாமி 1882 முதல் அரசியல் செயல்பாடுகளில் கலந்துகொண்டார். சேலம் கலவர வழக்கில் இவரது தந்தையை பொய்யாக சிக்க வைக்க முயற்சி நடந்தது. 1885 ஆம் ஆண்டு பொதுத் தேர்தலின் போது, ஐக்கிய இராச்சியத்தில் உள்ள ஆட்சியாளர்களிடம் இந்தியர்களின் குறைகளை முன்வைக்க மூன்று பேர் கொண்ட தூதுக்குழுவின் ஒருவராக இராமசாவாமி தேர்ந்தெடுக்கப்பட்டார். இந்த பேராளர்கள் இலண்டன், ஸ்வான்சீ, நியூகேஸில் அபான் டைன், அபெர்டீன், பர்மிங்காம், எடின்பர்க், அபெர்டீன் ஆகிய இடங்களுக்குச் சென்றனர். தாராளவாதத் தலைவர் வில்லியம் எவார்ட் கிளாட்ஸ்டோனின் உரையைக் கேட்பதற்காக அபெர்டீனுக்குச் செல்லும் வழியில் எடின்பரோவில் இராமசாமி தங்கினார். அதே நேரத்தில் ஜான் பிரைட் பர்மிங்காமில் ஆற்றிய உரையை தான் வாழ்க்கையில் கேட்டதிலேயே சிறந்ததாகக் கருதினார். நாட்டின் நிர்வாகத்தில் இந்தியர்களுக்கு அதிக இடத்தை வழங்குவதற்காக 1886 இல் ஒரு பொது சேவை ஆணையம் நியமிக்கப்பட்டது என்பது இராமசாமியின் தூதுக்குழுவின் ஒரு வெற்றியாக இருந்தது. இராமசாமி ஆணையத்தின் அதிகாரப்பூர்வமற்ற உறுப்பினராக பரிந்துரைக்கப்பட்டார். இருப்பினும், ஆணையத்தின் இந்திய உறுப்பினர்கள் தங்களுக்குள் சண்டையிட்டதால் பெரியதாக ஒன்றும் சாதிக்க முடியவில்லை.
# சேலம் இராமசாமி முதலியார்

## இந்திய தேசிய காங்கிரசு

இராமசாமி இந்திய தேசிய காங்கிரசில் இணைந்தார். மேலும் 1887 மெட்ராஸ் காங்கிரஸ் மற்றும் 1888 அலகாபாத் காங்கிரஸ் மாநாடுகளில் கலந்துகொண்டார். இராமசுவாமி முதலியார் 02- மார்ச்-1892 இல் தமது 40 ஆவது வயதில் இறந்தார்.
# ஆர். லீமா ரோஸ்

**ஆர். லீமா ரோசு ** (*R. Leema Rose*) இந்தியாவில் தமிழ்நாட்டைச் சேர்ந்த இடது சாரி அரசியல்வாதி. 2006 ஆம் ஆண்டில் இவர் தமிழ்நாடு சட்டமன்றத்திற்கு மார்க்சிஸ்ட் கம்யூனிஸ்ட் கட்சியின் சார்பில் கன்னியாகுமரி மாவட்டம், திருவட்டார் தொகுதியில் போட்டியிட்டு தேர்ந்தெடுக்கப்பட்டார்.  
இவர் இளங்கலை அறிவியல் மற்றும் இளங்கலை கல்வியில் பட்டம் பெற்ற பட்டதாரி ஆவார். 1989 ஆம் ஆண்டு முதல் இந்திய மார்க்சிஸ்ட் கம்யூனிஸ்ட் கட்சியில் உறுப்பினராவார். 2011 ஆம் ஆண்டு சட்டமன்ற தேர்தலில் கன்னியாகுமரி மாவட்டம், விளவங்கோடு தொகுதியில் போட்டியிட்டார். இவர் அனைத்திந்திய ஜனநாயக மாதர் சங்கத்தின் கன்னியாகுமரி மாவட்ட செயலாளராக இருந்தார்.
# வெலின் பின்னடைப்பு

-ல் இருக்கும் 16-அங்குல மார்க் 6 கப்பற் பீரங்கியின்**வெலின் பின்னடைப்பு**, 1943. நான்கு தனித்தனியே மரையிடப்பட்ட "படிகளை" அடைப்பின்மீது உள்ளதை கவனிக்கவும். அடைப்பு மேல்தூக்கப்பட்டு கடிகாரப்போக்கில் சுற்றப்படுகையில், அவை குழலாசனத்தின் உட்புற படிகளில் பொறுந்திக் கொள்ளும்.]]
**வெலின் பின்னடைப்பு** என்பது, பீரங்கிகளில் குழலாசனத்தை பூட்டியடைப்பதற்கு,1889 அல்லது 1890-ல், சுவீடனைச் சேர்ந்தஆக்சல் வெலின்கண்டுபிடித்த, ஒரு புரட்சிகரமான திருகடைப்புவடிவம் ஆகும்.
# வெலின் பின்னடைப்பு

## வடிவமைப்பு

பின்னடைப்பு ஆனது, படிப்படியாக அதிகரிக்கும் ஆரையம்முள்ள, பல "படிகளை" உடைய, திருகாணி வடிவத்தில் இருக்கும்.ஒவ்வொரு படியும், ஒரேயளவிலான வட்டக் கோணப்பகுதியாக இருக்கும்.  
இதை மூடிச் சுற்றும்போது ஒவ்வொரு படியும், அதற்கு இணையாக துப்பாக்கிக் குழலாசனத்தில் வெட்டப்படிருக்கும் மரையுடன் பொறுந்திக் கொள்ளும். பின்னடைப்பிலுள்ள மரைகளால் ஆக்கிரமிக்கப்படும், குழலாசன பரப்பை தரும் சூத்திரம் பின்வருமாறு:
: <math>\frac{\text{படிகளின் எண்ணிக்கை} }{1 + \text{படிகளின் எண்ணிக்கை}} \times \text{திருகாணியின் நீளம்}</math>
# ந. நன்மாறன்

**ந. நன்மாறன்** (*N. Nanmaran*, மே, 13, 1947 - அக்டோபர் 28, 2021) இந்தியாவின் தமிழ்நாடு மாநிலத்தில் மார்க்சிஸ்ட் கம்யூனிஸ்ட் கட்சியைச் சேர்ந்தவர் ஆவார். மேடைக் கலைவாணர் என்றழைக்கப்பட்டவர், தனது நகைச்சுவைப் பேச்சால் மார்க்சியக் கருத்துகளைப் பரப்பியவர். இவர் தமிழ்நாடு சட்டமன்ற உறுப்பினராக இருந்தார். 2001 ஆம் ஆண்டில் தமிழ்நாடு சட்டமன்றத்திற்கு மதுரை கிழக்கு சட்டமன்றத் தொகுதியிலிருந்து தேர்ந்தெடுக்கப்பட்டார். இவர் 2006 ஆம் ஆண்டிலும் இதே தொகுதியிலிருந்து சட்டமன்றத்திற்குத் தேர்ந்தெடுக்கப்பட்டார்.
# ந. நன்மாறன்

## வாழ்க்கை குறிப்பு

நன்மாறன் தமிழ்நாட்டின், மதுரையில் 1947 மே 13 அன்று பிறந்தார். இவரது பெற்றோர் வே நடராசன், குஞ்சரத்தம்மாள் இணையராவர். மதுரை அழகரடியில் உள்ள ஆறுமுகம் பிள்ளை பள்ளியில் பள்ளிப்படிப்பையும், வெள்ளைச்சாமி நாடார் கல்லூரியில் உயர் கல்வியையும் பயின்றார். மதுரை காமராசர் பல்கலைக்கழகத்தில் தொலைநிலை கல்வியில் தமிழில் முதுகலை படித்தார். இவரது தந்தை பஞ்சாலைத் தொழிலாளியாகவும், இந்திய மார்க்சிஸ்ட் கம்யூனிஸ்ட் கட்சியின் உறுப்பினராகவும் இருந்தார். இவரும் தன் தந்தையின் வழியைப் பின்பற்றி பொதுவுடமை இயக்கத்தில் இணைந்தார். தனியார் பேருந்தில் நடத்துநராக பணியாற்றிய நன்மாறன் ஒரு கட்டத்தில் அந்த வேலையைவிட்டு விலகி கட்சியின் முழுநேர ஊழியராக பணியாற்றத் தொடங்கினார். 1971 முதல் கட்சி கூட்டங்களில் பேசத் தொடங்கினார். மேடைகளில் எளிமையாகவும், நகைச்சுவையாகவும் பேச வல்லவராக இருந்தார். இதனால் இவரை மேடைக் கலைவாணர் என்று அழைக்கப்பட்டார். பல பட்டிமன்றங்களை நடத்தியுள்ளார்.  
தமிழ்நாட்டில் இந்திய ஜனநாயக வாலிபர் சங்கம் தோற்றுவிக்கப்படபோது அதன் முதல் மாநிலத் தலைவராக தேர்ந்தெடுக்கப்பட்டார். மேலும் தமிழக மக்கள் ஒற்றுமை மேடை, தமிழ்நாடு நிறுபான்மை மக்கள் நலக்குழு ஆகிய அமைப்புகளின் தலைவராகவும் இருந்துள்ளார். மேலும் இவர் தமிழ்நாடு முற்போக்கு எழுத்தாளர்கள் கலைஞர்கள் சங்கத்தின் மாநில துணைத்தலைவராக நீண்டகாலம் பணியாற்றியுள்ளார். மார்சிய பொதுவுடமைக் கட்சியின் மாநிலக் குழு உறுப்பினர், கட்சியின் மதுரை மாநகர் மாவட்ட செயற்குழு உறுப்பினர், மாவட்டக் குழு உறுப்பினர் போன்ற பதவிகளை வகித்துள்ளார். 2001, 2006 என இரண்டு முறை மதுரை கிழக்குத் தொகுதி சட்டமன்ற உறுப்பினராக தேர்ந்தெடுக்கப்பட்டார்.
# ந. நன்மாறன்

## எழுத்துப் பணிகள்

சின்ன பாப்பாவுக்கு செல்லப் பாட்டு என்ற சிறுவர்களுக்கான பாடல் நூலையும், காரல் மார்க்ஸ், பிரடெரிக் ஏங்கெல்ஸ், லெனின், ஸ்டாலின் ஆகியோரின் வாழ்க்கை வரலாற்றையும் எழுதியுள்ளார்.
# ந. நன்மாறன்

## மறைவு

மாரடைப்பு காரணமாக மதுரை அரசு இராசாசி மருத்துவமனையில் அனுமதிக்கப்பட்டு சிகிச்சைபெற்றுவந்த இவர், சிகிச்சை பலனின்றி, அக்டோபர் 28, 2021 அன்று காலமானார்.
# பின்னடைப்பு (சுடுகலன்)

**பின்னடைப்பு **(சுருக்கமாக **அடைப்பு**)என்பது, சுடும் தருணத்தில், ஆயுதத்தின் (துப்பாக்கியோ அல்லது பீரங்கியோ) குழலுடைய பின்பகுதியைமூடும், (சுடுகலன் இயக்கத்தின்) ஒரு பாகம் / கூறு ஆகும்.
# பின்னடைப்பு (சுடுகலன்)

## வகைகள்

, இரட்டைக்குழல் சிதறுதுமுக்கி.]]
எந்த ஒரு பின்குண்டேற்ற ஆயுதத்திலும், குழலாசனம் (breech)அல்லது அறையை மூடும் முறை தான் முக்கியமானது ஆகும். இதை சாத்தியமாக்க, துப்பாக்கியின்முன்பாகங்களை (குழல், முன்தண்டு), பின்பகுதியுடன் (தண்டு, விசை இயங்குமுறை)கீல் கொண்டு இணைக்கப் பட்டிருக்கும்உடைவு-இயக்கம்தான், மிக எளிய முறை ஆகும். உடைவியக்கத்தில், பின்னடைப்பு என்ற பாகமே இருக்காது. ஒரு பின்னடைப்பு குழல்-ஆசனத்தை அடைக்க வல்லதாக இருக்க வேண்டும்; ஆனால் குண்டேற்றவதற்கு, அல்லது சுடும் முன்புவெடிபொதியை நீக்க, அல்லது சுட்டபின் காலி-உறையை நீக்க, அது நகர்த்தும்படியும் இருத்தல் வேண்டும்.  
துப்பாக்கியின்இயங்குமுறைஎன்பது முற்றிலும் வேறு ஆகும். அதில் ஒரு பகுதியான பின்னடைப்பு வடிவத்துக்கு தான், இக்கட்டுரையில்கொடுக்கப்பட்டுள்ளது.
# பின்னடைப்பு (சுடுகலன்)

## வகைகள்

### சுழலும் ஆணி

ஒருசுழலும் ஆணிஅடைப்பாகசெயல்படுவதால், இதை அடைப்பு என்று சொல்லாமல் 'ஆணி' என்றே தான் குறிப்பிடுவர். இந்த ஆணி,வாங்கிக்குள்குழலின் ஊடச்சினை ஒத்தவாறு இழைந்துச் செல்லும்; மேலும் குழலாசனத்தை பூட்டவும், திறக்கவும் கூட அதே ஊடச்சை மையமாகக் கொண்டு தான்சுழலும். இது தான், ஆணியுடன் இணைந்திருக்கும் ஒரு கைப்பிடியால் அதனை சுழற்றவும், பின்னிழுக்கவும் வகை செய்யும் --ஆணி இயக்கத்துக்குஅடிப்படையாக ஆனது.
# பின்னடைப்பு (சுடுகலன்)

## வகைகள்

### நழுவும் அடைப்பு

நழுவும் அடைப்பு அமைப்பில் குழல்-ஆசனத்தை மூட வேண்டுமானால், குழலின் முகப்போடு அதிலுள்ள பின்னடைப்புஇழையும்படி இருக்க வேண்டும். அந்த இழைவியக்கம் குழலின் ஊடச்சுக்கு செங்குத்தான போக்கில் இருக்கும். குழலாசனத்தை வெளிக்காட்டுவதற்கு  பின்னடைப்பு கீழ்நோக்கி சரியுமானால், இது வீழும்-அடைப்பு என்று குறிப்பிடப்படும் (கீழுள்ள ஷார்ப்ஸ் புரிதுமுக்கியின் படத்தை காண்க) . பீரங்கிகளில் நழுவும் அமைப்பு பொதுவானது ஆகும். இது ஒரு வலிமையான வடிவமைப்பு ஆகும். அடைப்பு வாங்கிக்குள் நன்றாக நழுவிச் செல்லும்படி இருக்கும், மேலும் சுடும்போது ஏற்படும் தேவையற்ற விசைகள் அனைத்தும் அடைப்பை பாதிக்காத வகையில், குழலாசனத்தை திறந்து-மூடும் இயங்குநுட்பம் இருக்கும்.
# பின்னடைப்பு (சுடுகலன்)

## வகைகள்

### பக்கவாட்டு-கீல் அடைப்பு

திறந்த குழலாசனம்.]]
ஸ்னைடர்-என்ஃபீல்டு மற்றும் வார்னர் கார்பைன் ஆகியவைகளில்பக்கவாட்டில் கீல் இடப்பட்ட அடைப்பு இருக்கும். குழலின் ஊடச்சுக்கு இணையாக போக்கில் அடைப்பின் கீல் இருப்பதால், அடைப்பு பக்கவாட்டில் சுழன்று குழலாசனத்தை வெளிக்காட்டும். சுடுவதால் ஏற்படும் விசையை அடைப்பின் பிற்பகுதி கிரகித்துக் கொள்ளும்.
# பின்னடைப்பு (சுடுகலன்)

## வகைகள்

### தரைக்கதவுஅடைப்பு

ரகம் 1888, திறந்த குழலாசனம்.]]
பொதுவாக ஸ்ப்ரிங்ஃபீல்டு புரிதுமுக்கியுடன்தொடர்பு படுத்தப்படும் இது, குழலாசனத்தின் முகப்புக்கு மேலே, அடைப்பின் ஒரு முனை கீல் இடப்பட்டிருக்கும்; மேலும், குழலாசனத்தை வெளிக்காட்டுவதற்கு, ஒரு தரைக் கதவைப் போல இது திறக்கும். அடைப்பின்மறுமுனையில் இருக்கும் ஒரு பிடியால் குழலாசனம் பூட்டப்படும். இதை ஆங்கிலத்தில் *ட்ராப்-டோர்* (*trapdoor*) அடைப்பு என்பர்.
# பின்னடைப்பு (சுடுகலன்)

## வகைகள்

### உருளும் அடைப்பு

உருளும் அடைப்பு என்பத்தை, குழலாசனத்துக்கு கீழே கீல் இடப்பட்டிருக்கும் ஒரு கால்வட்ட வடிவ அடைப்பு என சொல்லலாம். இந்த கால்வட்டம் தோரயமாக 90°-க்கு சுழன்று, குழலாசனத்தை திறப்பதற்கும், மூடுவதற்கும் பயன்படும். மூடப்பட்ட நிலையில், அதை அப்படியேமூடியபடி (திறக்காத வண்ணம்) பூட்டி வைக்க, பல்வேறு கருவிகளை பயன்படுத்தலாம். ரெமிங்டன் உருளும் அடைப்பு புரிதுமுக்கியில்இவ் வடிவத்தை காணலாம், இதில் அடைப்பை பூட்ட, அதன் பின்னால் இன்னொரு கால்வட்டத்தின்மீது அமர்த்தப்பட்ட சுத்தியல் இருக்கும். ஸ்பென்சர் மீளச்சுடும் புரிதுமுக்கியிலும்இந்த உருளும் அடைப்பை தான் உள்ளது.
# பின்னடைப்பு (சுடுகலன்)

## வகைகள்

### பீபாடி-மார்டினி

ஆரம்பத்தில் பீபாடி புரிதுமுக்கியில், பயன்படுத்தப்பட்ட இது, மார்ட்டினி-ஹென்றி மற்றும்மார்ட்டினி-என்ஃபீல்டில்,இவற்றை தொடர்ந்துபின்னர் பரவலான பிரயோகிக்கப் பட்டது. பின்னால் கீல் இடப்பட்ட, வீழும்-அடைப்பு வடிவமைப்பை கொண்டது; இதில் கீலை மையமாகக் கொண்டு அடைப்புசுழற்றப்பட்டு, அதன் முன்பகுதியை தாழ்த்துவதன் மூலம், குழலாசனம் திறக்கப்படும். இது க்ராகு-பீட்டர்சன் புரிதுமுக்கியிலும் பயன்படுத்தப்பட்டது.
# பின்னடைப்பு (சுடுகலன்)

## வகைகள்

### நேர்கோட்டு அடைப்பு

குழலின் ஊடச்சுக்கு நேர்கோட்டில் நகரும் அடைப்பினால் குழலாசனம் திறக்கப்படும், மேலும் இயக்கவழங்கி, ஆப்பு அல்லது நெம்புகோல் போன்றவைகளைக் கொண்டு தடங்கல் ஏற்படுத்தவதன் மூலம், இதை மூடிய நிலையில் பூட்டுப்படும். ஹெக்லர் & கோச்சால்தயாரிக்கப்பட்ட சுடுகலன்கள் பொதுவாகஉருளை பூட்டினைக்கொண்டிருந்தன.  
பின்னடைப்பின் நகர்வு, குழல்-ஊடச்சுக்குகச்சிதமான நேர்கோட்டில் இல்லாதபோதும், எம்1895 லீ நேவிஇந்த வகையாக வரையறுக்கப்பட்டுள்ளது.
# பின்னடைப்பு (சுடுகலன்)

## வகைகள்

### பின்தள்ளும் அடைப்பு

நேர்கோட்டில் உள்ள ஒரு அடைப்பை தான்பின்தள்ளும் இயக்கம்பிரயோகிக்கும்; அனால் இதில் குழலாசனம், அழுத்திப் பூட்டப்படுவதற்கு பதிலாக, சுருள்வில்லின் அழுத்தத்தால் மட்டுமே மூடிவைக்கப் பட்டிருக்கும். குறைந்த-ஆற்றல் கொண்ட வெடிபொதிகளை பிரயோகிக்கும், அரை-தானியக்க மற்றும் தானியக்க சுடுகலங்களில், இந்தபின்தள்ளும் அடைப்பு பயன்படுத்தப்படும். .22கேல்விளிம்படி வெடிபொதிகளை சுடும் அரை-தானியக்க சுடுகலன்கள், மற்றும் பல துணையெந்திர துப்பாக்கிகளில், இது பொதுப்படையானது. பின்னடைப்பு நகராமல், குழல் நகரும் பாணியை கொண்டமுன்னிழு இயக்கமானது, இதன் மாற்று வடிவமே ஆகும்.
# பின்னடைப்பு (சுடுகலன்)

## வகைகள்

### மிதவை இயக்கங்கள்

பெரும்பாலான நீள்துப்பாக்கிகளில், குழல் நகராதபடி வாங்கியுடன் இணைக்கப்படும், மேலும் இயக்கத்தின்போது கூட குழல் வாங்கியை விட்டு நகராது. அதிக-ஆற்றல் கொண்ட கைத்துப்பாக்கி வெடிபொதிகளைச் சுடும் பெரும்பாலான அரை-தானியக்க கைத்துப்பாக்கிகள், பூட்டப்பட்ட குழலாசன வடிவமைப்பை பயன்படுத்தும். 'நழுவி'யை கைகளால் பின்நகர்த்தப்பட்டு இயக்கப்படும்.  
இவ்வகையான பின்னடைப்பு மற்றும் பின்னுதைப்பு இயங்குமுறையானதுகைத் துப்பாக்கிகளில் மட்டுமல்லாமல், தானியக்க பீரங்கிகளிலும்காணலாம்.
# பின்னடைப்பு (சுடுகலன்)

## வகைகள்

### திருகு அடைப்பு

இருக்கும்16-அங்குல மார்க் 6 கப்பற் பீரங்கியின்வெலின் பின்னடைப்பு, 1943. நான்கு தனித்தனியே மரையிடப்பட்ட "படிகளை" அடைப்பின்மீது உள்ளதை கவனிக்கவும். அடைப்பு மேல்தூக்கப்பட்டு கடிகாரப்போக்கில் சுற்றப்படுகையில்,  அவை குழலாசனத்தின் உட்புற படிகளில் பொறுந்திக் கொள்ளும்.]]
சுழலும் ஆணியின் மாற்று வடிவமான திருகடைப்பு, எளிய துருத்தகளை விட மேலும் வலிமையை அளித்தது, மேலும் பின்னடைப்பை விடுவிக்க பாதியளவிலான சுழற்சியே தேவைப்படும். வெலின் பின்னடைப்பும் இதைப்போன்றது தான்; இது 4 அங்குலம் முதல் 16 மற்றும் அதற்குமேலான அங்குலம் கொண்ட கேலிபர் பீரங்கிகளில் பயன்படுத்தப்படும்.
# பின்னடைப்பு (சுடுகலன்)

## வகைகள்

### வீழும்திருகாணி அடைப்பு

குழலின் ஊடச்சுக்கு செங்குத்தாக செருகப்பட்டிருக்கும் ஒரு கூம்பிய திருகாணியை அடைப்பாகஃபெர்குசன் புரிதுமுக்கிபயன்படுத்துகிறது.புதுமையாகவும் திறன்மிக்கதாக இருப்பினும், இதன் அதிக விலையால் பிரபலம் அடையாமல் போனது.
# பின்னடைப்பு (சுடுகலன்)

## மேலும் பார்க்க

- [[:
# இரா. துரைசாமி

**இரா. துரைசாமி** (*R. Doraisamy*) என்பவர் இந்திய அரசியல்வாதியும் பதினான்காவது தமிழ்நாடு சட்டமன்றத்தின் உறுப்பினரும் ஆவார். கோயம்புத்தூர் மாவட்டத்தினைச் சார்ந்த இவர், சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார். அண்ணா திராவிட முன்னேற்றக் கழகத்தின் சார்பாக துரைசாமி 2011ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் கோயம்புத்தூர் தெற்கு தொகுதியில் போட்டியிட்டு சட்டமன்ற உறுப்பினராகத் தேர்வானவர்.
# ஆனந்தநல்லூர்

ஆனந்தந்ல்லூர் (Ananthanallur) என்பது மயிலாடுதுறை தாலுகா,நாகப்பட்டினம் மாவட்டம்,தமிழ்நாட்டில் உள்ளது.
# ஆனந்தநல்லூர்

## மக்கள் தொகை

2001 ஆம் ஆண்டின் கணக்கெடுப்பின் படி மொத்தம் 1295 மக்கள் உள்ளனர். அதில் 642 ஆண்களும், 653 பெண்களும் உள்ளனர். ஆண்-பெண் விகிதம் 1017.கல்வி அறிவு 73.25 ஆக உள்ளது.
# கொடவனாறு

**கொடவனாறு** அல்லது **குடவனாறு** (*Kodavanar River*) என்பது தமிழ்நாட்டின் பழனி மலையில் பாய்கின்ற ஓர் ஆறு ஆகும் . அமராவதி ஆற்றின் துணைநதியாக இது பாய்கிறது.  
காமராசர் ஏரிக்கு வடக்கே 800 மீட்டர் உயரமுள்ள கன்னிவாடி மலையும் மேற்கே 1500 மீட்டர் உயரமுள்ள பழனி மலையும் உள்ளன. பன்றிமலையிலிருந்து மேல்முகப்பகுதி கருவல்லியாறு எனவும் கீழ்முகம் குழல் ஆறு எனவும் அழைக்கப்படும் ஆறு ஓடுகிறது. காமராசர் பள்ளத்தாக்கின் வடமேற்கு பக்கத்தில் பழனி மலையும் கன்னிவாடி மலையும் சேருகின்ற இடத்தில் குழல் ஆறு நுழைகிறது. இவ்வாறு வழியில் இரண்டு அருவிகளின் வழியாகவும் பல அடுக்கு சரிவு நிலப் பகுதிகள், குட்டைகளின் வழியாகவும் ஓடுகிறது.  
தாண்டிக்குடி என்னும் பகுதியில் தொடங்கி பண்ணைக்காடு பகுதியைக் கடந்து பள்ளத்தாக்கின் தென்மேற்கு பகுதி வழியாக காமராசர் ஏரியை வந்து அடையும் மற்றொரு ஆறு கொடவனாறு அல்லது குடவனாறு ஆகும்.
# வடகிழக்கு எல்லைப்புற முகமை

**வடகிழக்கு எல்லைப்புற ஏஜென்சி** எனப்படும் **நேபா** (North East Frontier Agency (**NEFA**) (முன்னர் வடகிழக்கு எல்லைப்புற பிரதேசங்கள் என்று அழைக்கப்பட்டது) (formerly the '''North-East Frontier Tracts), 1947 முடிய பிரித்தானிய இந்தியாவின் நிர்வாகப்பகுதியாகவும், இந்தியப் பிரிவினைக்குப் பின்னர் இந்திய ஒன்றியத்தில், அருணாச்சலப் பிரதேச மாநிலமாகவும் உள்ளது.  
1974ல் இதன் நிர்வாகத் தலைமையிடம் இட்டாநகருக்கு மாற்றப்படும் வரை, சில்லாங் நகரம் தலைமையிடமாக விளங்கியது.
# வடகிழக்கு எல்லைப்புற முகமை

## வரலாறு

வருவாய்க் கோட்டங்கள்]]  
பிரித்தானிய இந்திய அரசு, வங்காள மாகாணத்தை 1905ல் பிரித்த பின்னர், 1905 முதல் 1912 முடிய, புதிதாக அமைக்கப்பட்ட கிழக்கு வங்காளம் மற்றும் அசாம் மாகாணத்தில், வடகிழக்கு எல்லைப்புற முகமையின் பகுதிகள் அமைந்திருந்தது. இதன் தலைநகரம் டாக்கா நகரம் ஆகும்.  
1912ல் மீண்டும் கிழக்கு வங்காளத்தை, வங்காள மாகாணத்துடன் இணைத்த பின்பு, வடகிழக்கு எல்லைப்புற முகமையை, புதிதாக துவக்கப்பட்ட அசாம் மாகாணத்தில் 1947 முடிய இருந்தது.  
பின்னர் 1951ல் இந்தியாவின் வடகிழக்கு எல்லைப்புறத்தில் உள்ள அருணாச்சலப் பிரதேசம் உள்ளிட்ட பிரதேசங்களைக் கொண்டு வடகிழக்கு எல்லைப்புற ஏஜன்சி (நேபா) என்ற நிர்வாகப் பகுதி அமைக்கப்பட்டது.  
26 சனவரி 1954ல் வடகிழக்கு எல்லைப்புற ஏஜன்சியை ஆறு கோட்டங்களாகப் பிரிக்கப்பட்டது.  
1 ஆகஸ்டு 1965 முதல் வடகிழக்கு எல்லைப்புற ஏஜன்சி நிர்வாகத்தை இந்திய அரசின் வெளியுறவுத் துறையிடமிருந்து, உள்துறை அமைச்சகத்திற்கு மாற்றப்பட்டது. 1972 வரை அசாம் மாநில ஆளுநரின் நேரடிக் கட்டுப்பாட்டில் இருந்த வடகிழக்கு எல்லைப்புற ஏஜன்சி, இந்தியாவின் ஒன்றியப் பகுதியாக இருந்தது.  
21 சனவரி 1972ல் வடகிழக்கு முன்னனி ஏஜன்சியை அருணாச்சலப் பிரதேசம் என்ற பெயரில் அழைக்கப்பட்டு, இந்திய அரசின் முதன்மை ஆனையாளரின் கட்டுப்பாட்டில் செயல்பட்டது.
# வடகிழக்கு எல்லைப்புற முகமை

## வடகிழக்கு எல்லைப்புற ஏஜன்சியை கலைத்தல்

20 பிப்ரவரி 1987ல் அருணாச்சலப் பிரதேசத்திற்கு மாநிலத் தகுதி வழங்கிய பின், வடகிழக்கு எல்லைப்புற ஏஜன்சி கலைக்கப்பட்டது.
# வடகிழக்கு எல்லைப்புற முகமை

## இதனையும் காண்க

- அருணாச்சலப் பிரதேசம்
- ஏழு சகோதரி மாநிலங்கள்
- கிழக்கு வங்காளம் மற்றும் அசாம்
# ஆலங்குடி, நாகப்பட்டினம்

**ஆலங்குடி** (*Alangudi*) என்பது இந்தியாவின் தமிழ்நாடு மாநிலம்நாகப்பட்டினம் மாவட்டத்தில் உள்ள மயிலாடுதுறை தாலுகாவுக்கு உட்பட்ட ஒரு கிராமம் ஆகும். இது அருண்மொழித்தேவன் ஊராட்சியால் நிருவகிக்கப்படுகிறது.
# ஆலங்குடி, நாகப்பட்டினம்

## அமைவிடம்

இந்த ஊரானது மாவட்ட தலைநகரான நாகப்பட்டினதிலிருந்து 68 கிலோமீட்டர் தொலைவிலும், மயிலாடுதுறையில் இருந்து 18 கிலோமீட்டர் தொலைவிலும், மாநிலத் தலைநகரான சென்னையில் இருந்து 259 கிலோமீட்டர் தொலைவிலும் உள்ளது.
# ஆலங்குடி, நாகப்பட்டினம்

## மக்கள் வகைப்பாடு

2001 ஆம் ஆண்டு மக்கள் தொகை கணக்கெடுப்பின்படி, ஆலங்குடி கிராமத்தில் மொத்தம் 1892 பேர் உள்ளனர். அதில் 974 பேர் ஆண்கள் மற்றும் 918 பேர் பெண்களை கொண்டுள்ளது. பாலின விகிதம் 943.ஆலங்குடிகிராமத்தின் கல்வியறிவு விகிதம் 73.37% ஆகும்.
# கு. சுப்பராயன்

**கு. சுப்பராயன்** (*K. Subbarayan,* பிறப்பு: 10 ஆகத்து, 1947) ஓர் இந்திய அரசியல்வாதியும், 14 ஆவது மக்களவையின் உறுப்பினர் ஆவார். இவர், இந்திய கம்யூனிஸ்டு கட்சியில் 1976ஆம் ஆண்டு முதல் உறுப்பினராக இருக்கிறார். திருப்பூரில் கட்சியின் முழுநேர ஊழியாகச் செயற்படுகிறார். ஏஐடியூசியின் பல்வேறு தொழிற்சங்களுக்குப் பொறுப்பாளர். தமிழ்நாட்டில் கோயம்புத்தூர் மக்களவைத் தொகுதியிலிருந்து தேர்ந்தெடுக்கப்பட்டு 2004ஆம் ஆண்டு முதல் 2009ஆம் ஆண்டு வரையும் திருப்பூர் மக்களவைத் தொகுதியிலிருந்து தேர்ந்தெடுக்கப்பட்டு 2019ஆம் ஆண்டு முதல் 2024ஆம் ஆண்டு வரை நாடாளுமன்ற மக்களவை உறுப்பினராகச் செயற்பட்டார். இத்தொகுதி முதன்மையாக துணி நெசவுத் தொழில் சார்ந்த பொருளாதாரத்தைச் சார்ந்திருந்த காரணத்தால், முன்னதாக நடந்த விரும்பத்தகாத நிகழ்வுகளின் காரணமாக பின்னடைவைச் சந்தித்திருந்ததால், 1998 மற்றும் 1999 ஆம் ஆண்டுகளில் பாரதிய ஜனதா கட்சியைச் சார்ந்த சி. பி. இராதாகிருஷ்ணனால் வெற்றி கொள்ளப்பட்டிருந்தது. கடுமையான வறட்சி, குடிநீர் தட்டுப்பாடு மற்றும் வேலையில்லாத் திண்டாட்டம் உள்ளிட்ட மாநிலம் சார்ந்த பிரச்சனைகளை முன்வைத்து நடந்த 2004 ஆம் ஆண்டு பிரச்சாரத்தின் விளைவாக வெற்றி எளிதாக இருந்தது. முன்னதாக, கோவையில் இசுலாமிய அடிப்படைவாத அல் உம்மா அமைப்பால் நிகழ்த்தப்பட்டதாக கருதப்பட்ட மதக்கலவரங்கள் மற்றும் குண்டுவெடிப்புகள் குறித்த பிரச்சனை இத்தேர்தலில் முக்கியப் பிரச்சனையாக இல்லை.  
பின்னர் 2019 ஆம் ஆண்டு நடந்த இந்திய மக்களவைத் தேர்தலில், திருப்பூர் தொகுதியிலிருந்து, இந்தியப் பொதுவுடைமைக் கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# கு. சுப்பராயன்

## சட்டமன்ற உறுப்பினராக

சுப்பராயன் முன்னதாக திருப்பூர் (சட்டமன்றத் தொகுதி)யில் இருந்து இருமுறை தமிழ்நாடு சட்டப்பேரவைக்கு 1984-89 மற்றும் 1996-2001 இல் தேர்ந்தெடுக்கப்பட்டார். திருப்பூர் சுப்பராயனின் சொந்த ஊர் ஆகும். 1989 ஆம் ஆண்டில் நடைபெற்ற சட்டமன்றத் தேர்தலில் திருப்பூர் தொகுதியில் இந்திய பொதுவுடமைக் கட்சியின் (மார்க்சியம்) சி. கோவிந்தசாமியிடம் தோற்றுப்போனார்.  
தமிழ்நாடு சட்டமன்றத் தேர்தல் 2016 இல் இவர் போட்டியிடுவதில்லை என முடிவெடுத்திருந்தார்.
# எருக்கூர்

**எருக்கூர்** என்பது இந்தியாவில் தமிழ்நாடு மாநிலத்தில் உள்ள மயிலாடுதுறை மாவட்டத்தில் சீர்காழி அருகே அமைந்துள்ள கிராமம் ஆகும். எருக்கூருக்கும் வங்காள விரிகுடா கடலுக்கும் உள்ள தொலைவு 10 கிலோமீட்டர் ஆகும். கொள்ளிடம் 5 கிலோமீட்டர் தொலைவிலும், சிதம்பரம் 20 கிலோமீட்டர் தொலைவிலும் அமைந்துள்ளது. எருக்கூரில் இருந்து சென்னை 250 கி.மீ. மற்றும் பாண்டிச்சேரி 80&#x20;கி.மீ. தொலைவிலும் உள்ளது.  
எருக்கூரின் விவசாயம் மற்றும் மீன்பிடி தொழில் சீர்காழி நகர பொருளாதாரத்தின் முதுகெலும்பாக உள்ளது. இங்கு கபடி போட்டிக்கு முக்கியத்துவம் உண்டு. இது சுற்றுலாத்தலமாகவும் காணப்படுகிறது.
# எருக்கூர்

## கோவில்

இவ்வூரில், (புனித) தூய சிந்தாத்திரை மாதா திருத்தலம் உள்ளது. (தூய சிந்தாத்திரை திருத்தலம் எருக்கூர் சீர்காழி தஞ்சை மறைமாவட்டம் )
# கள்ளிமேடு

**கள்ளிமேடு** ஆனது இந்தியா, தமிழ்நாடு, வேதாரண்யம் தாலுகா,நாகப்பட்டினம் மாவட்டத்தில் உள்ள ஓர் கிராமமாகும் உள்ளது. இக்கிராமத்திலிருந்து வேதாரண்யம் 30 நிமிடங்களிலும், நாகப்பட்டினம் 60 நிமிடங்களிலும் சென்றடையலாம்.
# கள்ளிமேடு

## பள்ளி

அரசு உயர்நிலைப்பள்ளி உள்ளது.
# கள்ளிமேடு

## கோவில்கள்

- காளியம்மன் கோவில்
- பெருமாள் கோவில்
- திரௌபதி கோவில்
- ஸ்ரீ மாரியம்மன் கோவில்
- ஸ்ரீ விநாயகர் கோவில்
- ஸ்ரீ முருகன் கோவில்
# கீழையூர் (நாகப்பட்டினம்)

**கீழையூர்** என்பது கீழ்வேளூர் தாலுகா, நாகப்பட்டினம் மாவட்டம், தமிழ்நாட்டில் உள்ளது.
# கீழையூர் (நாகப்பட்டினம்)

## மக்கள் வகைப்பாடு

2001 ஆம் ஆண்டின் மக்கள் தொகைக் கணக்கெடுப்பின்படி 3139 மக்கள் உள்ளனர். அதில் 1577 ஆண்களும் ,1562 பெண்களும் உள்ளனர்.
# கீழையூர் (நாகப்பட்டினம்)

## அருகிலுள்ள ஊர்கள்

- திருபூண்டி ,4 கி.மீ.
- வேளாங்கண்ணி, 10 கி.மீ.
- எட்டுக்குடி 10 கி.மீ.
- திருக்குவளை ,10 கி.மீ.
# மலையக்க நகர்வு

**மலையாக்க நகர்வு**  
பூமியின் உள்பகுதியில் ஏற்படும் பல்வேறு மாற்றங்களுக்கு காரணம்
உள் இயக்க சக்தி இது மெதுவாக நகர்தல் மற்றும் வேகமாக நகர்தல்
என்ற இரு வகைகளில் செயல்படுகிறது மெதுவாக நகரும் போது நகர்தலானது
செங்குத்தாக நகர்ந்தால் அது கண்ட ஆக்க நகர்வு எனவும், அதுவே கிடைமட்டமாக
நகர்ந்தால் அது மலையாக்க நகர்வு என்று புவியியல் வல்லுநர்கல்ளா வரையறுக்கப்பட்டுள்ளது  
கிடைமட்டமாக நகரும் புவியோடு மடிப்புகள் ஏற்படவும் மற்றும் பாறை அடுக்குகள்
இடம் மாறுவதற்கும் காரணமாகிறது. சாதாரண மடிப்புகள் ஒரு மேல் வளைவையும் (Anticline)
(Syncline)ஒரு கீழ் வளைவையும் கொண்டிருக்கும். மடிப்புகள் மென்மேலும் அழுத்தப்பட்டு
பறை அடுக்குகள் நீண்ட தொலைவுக்கு இடம் பெயர்தலின் விளைவாக பல சிக்கலான மடிப்புகள்
தோன்றுகின்றது .இவ்வகையில் புவியோடு மிகப்பெரிய அளவிற்கு கிடைமட்டமாக நகர்வதை
மலையாக்க நகர்வு என்று வரையறுத்துள்ளனர். உலகின் மடிப்பு மலைகள் தோன்ற எதுவே காரணமாகும்.
இதற்கு உதாரணம் இமயமலை
# விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்

தமிழக ஆசிரியர்கள் தமிழ் விக்கிப்பீடியாவுக்குப் பங்களிக்கும் திட்டம் குறித்த தகவலை இங்கு தொகுக்கலாம்.
# விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்

## புள்ளிவிவரம்

(சூலை 13, 2017 இந்திய நேரம் மாலை 05:34 நிலவரம்)  
ஏப்ரல் 1, 2017 முதல் சூலை 13, 2017 வரையான புள்ளிவிவரம். https://metrics.wmflabs.org மூலம் பெற்ற தரவு.  
- மொத்தம் பதிவு செய்த பயனர் கணக்குகள்: 2136
- கட்டுரை வெளியில் ஒரு தொகுப்பேனும் செய்த பயனர்கள்: 1166 (54.58%)
- கட்டுரை வெளியில் 10 தொகுப்புகளேனும் செய்த பயனர்கள்: 559 (26.17%)
- கட்டுரை வெளியில் 100 தொகுப்புகளேனும் செய்த பயனர்கள்: 29 (1.36%)
- மொத்தம் உருவாக்கிய புதிய கட்டுரைகள்: 10579
- மொத்தம் நீக்கப்பட்ட கட்டுரைகள்: 1278 (12%)
- மொத்தம் தக்கவைக்கப்பட்ட கட்டுரைகள்: 9301. பயிற்சி பெற்ற ஒவ்வொரு ஆசிரியருக்கும் 4.35 என்ற கணக்கில் இதுவரை தொடங்கிய கட்டுரைகள் தக்கவைக்கப்பட்டுள்ளன. துப்புரவு தொடரத் தொடர இவ்வெண்ணிக்கை மாறுதலுக்கு உள்ளாகும்.
- மொத்தம் பதிவேற்றிய பைட்டு: 35062877 பைட்டு அல்லது 35 மெகாபைட்டு. பயிற்சி பெற்ற ஒவ்வொரு ஆசிரியரும் 16 கிலோபைட்டு என்ற அளவில் பதிவேற்றியுள்ளனர்.
- கூடுதல் கட்டுரைகளைப் பதிவேற்றிய மாவட்டம்: வேலூர்
- கூடுதல் பைட்டுகளைப் பதிவேற்றிய மாவட்டம்:
- கூடுதல் கட்டுரைகளைப் பதிவேற்றிய ஆசிரியர்:
- கூடுதல் பைட்டுகளைப் பதிவேற்றிய ஆசிரியர்:
- கூடுதல் பயனர்கள் பயிற்சி பெற்ற மாவட்டம்:
# விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்

## மாவட்டப் பங்களிப்புகள்

| எண் | மாவட்டம் | தொடங்கிய கட்டுரைகள் எண்ணிக்கை | துப்புரவு முடிந்த கட்டுரைகள் |
| --- | --- | --- | --- |
| 1 | அரியலூர் |  |  |
| 2 | இராமநாதபுரம் |  |  |
| 3 | ஈரோடு |  |  |
| 4 | கடலூர் |  |  |
| 5 | கரூர் |  |  |
| 6 | கன்னியாகுமரி |  |  |
| 7 | காஞ்சிபுரம் |  |  |
| 8 | கிருஷ்ணகிரி |  |  |
| 9 | கோயம்புத்தூர் |  |  |
| 10 | சிவகங்கை |  |  |
| 11 | சென்னை |  |  |
| 12 | சேலம் |  |  |
| 13 | தஞ்சாவூர் |  |  |
| 14 | தர்மபுரி |  |  |
| 15 | திண்டுக்கல் |  |  |
| 16 | திருச்சி |  |  |
| 17 | திருநெல்வேலி |  |  |
| 18 | திருப்பூர் |  |  |
| 19 | திருவண்ணாமலை |  |  |
| 20 | திருவள்ளூர் |  |  |
| 21 | திருவாரூர் |  |  |
| 22 | தூத்துக்குடி |  |  |
| 23 | தேனி |  |  |
| 24 | நாகப்பட்டினம் |  |  |
| 25 | நாமக்கல் |  |  |
| 26 | நீலகிரி |  |  |
| 27 | புதுக்கோட்டை |  |  |
| 28 | பெரம்பலூர் |  |  |
| 29 | மதுரை |  |  |
| 30 | விருதுநகர் |  |  |
| 31 | விழுப்புரம் |  |  |
| 32 | வேலூர் | } |  |
# விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்

## பயிற்சித் திட்டங்கள்

- விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017
# விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்

## துணைப் பக்கம்

- விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்/துப்புரவு